Covid-19-statistieke: 119 bykomende sterftes(Argieffoto) Suid-Afrika het teen Dinsdagaand nog 119 Covid-19-sterftes bevestig, wat die dodetal weens die virus op 20 432 te staan bring. Dr. Zweli Mkhize, minister van gesondheid, het gesê uit die sterftes was 36 in die Oos-Kaap, 22 in die Vrystaat, sewe in KwaZulu-Natal, een in Mpumalanga en 11 in die Wes-Kaap. Uit die sterftes is sewe in die afgelope 48 uur aangemeld – drie in die Vrystaat en vier in die Wes-Kaap. Tot dusver het 754 256 mense positief vir die virus getoets. Hiervan het 696 820 mense reeds herstel – ŉ koers van 92,4%. Altesaam 1 987 nuwe gevalle is bevestig, het Mkhize gesê. Byna 18 000 toetse vir die virus is sedert die vorige verslag gedoen, waarvan 64% in die private sektor. Die Oos-Kaap het met 9 890 die meeste aktiewe gevalle, gevolg deur die Vrystaat met 8 198, die Wes-Kaap met 5 494, Gauteng met 1 862 en Noordwes met 1 761. Landwyd staan die aktiewe getal gevalle op 37 003.